

**2014 - 2016 жылдарға арналған конкурстан тыс рәсімдер арқылы бағдарламалық-нысаналы қаржыландыру туралы**

Қазақстан Республикасы Үкіметінің 2014 жылғы 16 сәуірдегі № 357 қаулысы

      "Ғылым туралы" 2011 жылғы 18 ақпандағы Қазақстан Республикасы Заңының 27-бабына сәйкес Қазақстан Республикасының Үкіметі **ҚАУЛЫ ЕТЕДІ**:  
      1. Осы қаулыға қосымшаға сәйкес ғылыми-техникалық бағдарламалар бойынша республикалық бюджеттен бағдарламалалық-нысаналы қаржыландыру 2014 - 2016 жылдарға арналған конкурстан тыс рәсімдер арқылы жүзеге асырылады деп белгіленсін.  
      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*  
*Премьер-Министрі                                     К.Мәсімов*

Қазақстан Республикасы  
Үкіметінің        
2014 жылғы 16 сәуірдегі  
№ 357 қаулысына    
қосымша

**Бағдарламалық-нысаналы қаржыландырылуы тыс рәсімдер арқылы республикалық бюджеттен жүзеге асырылатын ғылыми-техникалық бағдарламалар**

      Қазақстан Республикасы Денсаулық сақтау министрлігі:  
      денсаулық сақтау саласындағы қолданбалы ғылыми зерттеулер:  
      1) экологиялық қауіптер және халық денсаулығы;  
      2) балалар денсаулығын және ұрпақты болу денсаулығын сақтаудың жаңа технологияларын әзірлеу;  
      3) Арал маңы тұрғындарының денсаулық жағдайын басқарудағы кешенді тәсілдер.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК